**Forslag til emnebeskrivelse for nytt emne fra H24:**

**SOSGEO2040 – Prosjekt bærekraftig Oslo**

**Bakgrunn:** Opprettelse av et prosjektemne i samarbeid med Oslo kommune har blitt diskutert tidligere i programrådet, sist som [Sak 7 (43/2023)](file:///C%3A%5CUsers%5Cpergroe%5CAppData%5CLocal%5CMicrosoft%5CWindows%5CINetCache%5CContent.Outlook%5C212OX3W3%5CSak%209%20%2845%5C2023%29%20Opprettelse%20av%20prosjektemne%20i%20samarbeid%20med%20Oslo%20kommune) i november i fjor. Emnet er en respons på målet om å styrke arbeidslivsrelevansen i vårt eget bachelorprogram så vel som ISS sine studieprogrammer. Emnet foreslås som et samarbeid mellom samfunnsgeografi og sosiologi, og får dermed en SOSGEO-emnekode. Tallet 2040 signaliserer at vi bygger på erfaringene fra det nedlagte emnet SGO2040 – CityStudio Oslo. Emnet vil være åpent for alle UiO-studenter, tilbys på norsk, og kan inngå i UiOs nye studietilbud: Innovasjonssertifikat.

# Kort om emnet

*Prosjekt bærekraftig Oslo* er et prosjektemne som fokuserer på utfordringer knyttet til en bærekraftig utvikling i Oslo-regionen. I *Prosjekt bærekraftig Oslo* jobber studentene med å utforme og gjennomføre et prosjekt som dreier seg om spesifikke aspekter ved bærekraftig byutvikling, for eksempel bymiljø, velferd og transport. Prosjektene kan være eksperimentelle, kritiske og være en kreativ respons på et lokalt problem, eller en utfordring som gjelder på tvers av regionen.

Emnet tar sikte på å fremme sosial innovasjon, tverrfaglighet og bærekraft, ved at studenter fra ulike disipliner tar egen kunnskap i bruk. Gjennom egendefinerte prosjekter og i dialog med fagmiljøer i Oslo kommune og andre samfunnsaktører, får studentene direkte og verdifull erfaring med tverrfaglig prosjektarbeid, samtidig som at de utvider sitt nettverk i og utenfor universitetet.

# Hva lærer du?

Kunnskap

Du skal:

* Kjenne til hovedprinsipper for sosial og miljømessig bærekraft.
* Kjenne til hovedtrekk ved Oslo kommunes arbeidsområder, bærekraftstrategi, utfordringer og pågående prosesser.
* Utvikle forståelse for hva bærekraftig byutvikling innebærer for ulike samfunnsaktører i Oslo-regionen.
* Kjenne til hovedprinsipper i prosjektarbeid.

Ferdigheter

Etter fullført SOSGEO2040 kan du:

* Identifisere og avgrense en bestemt utfordring ved sosial og miljømessig bærekraft.
* Utforme og konkretisere en løsning på et problem, gjennom forarbeid og prosjektplanlegging.
* Administrere ulike aktiviteter for å utforme, gjennomføre og teste prosjektidéen.
* Formidle informasjon og erfaringer både skriftlig, muntlig og visuelt på en effektiv og inspirerende måte.
* Samarbeide med medstudenter i et egendefinert prosjekt.
* Gi konstruktive tilbakemeldinger på andres arbeid.

Generell kompetanse

Etter fullført SOSGEO2040 har du:

* Erfaring med prosjektutvikling fra start til slutt sammen med medstudenter.
* Utviklet din evne til samarbeid i ulike faser av et egendefinert prosjekt.
* Utviklet din evne til å vurdere eget og andres faglige bidrag på bakgrunn av kunnskap og erfaring.
* Blitt bevisst egen kompetanse og erfaringer i samspill med andre i et tverrfaglig team.
* Erfaring med samfunnsinnovasjon gjennom et avgrenset prosjekt.

# Opptak til emnet

Studenter må ha fullført 120 studiepoeng før dette emnet. Studenter som ikke oppfyller dette kravet, vil ikke tas opp i emnet.

Studenter kan ta emne som fritt emne, eller som del av UiO Innovasjonssertifikat.

Studenter må hvert semester [søke og få plass på undervisningen og melde seg til eksamen](http://www.uio.no/studier/registrering/melding/) i Studentweb.

Dersom du ikke allerede har studieplass ved UiO, kan du søke opptak til våre [studieprogrammer](http://www.uio.no/studier/program/). Emnet er ikke åpnet for enkeltemnestudenter.

## Anbefalt forkunnskaper

 [[SGO2100 – Bygeografi og urbanisme](https://www.uio.no/studier/emner/sv/iss/SGO2100/)](https://www.uio.no/studier/emner/sv/iss/SGO1001/index.html)

## Overlappende emner

* 10 studiepoeng overlapp med  [[SGO2040 – CityStudio Oslo (nedlagt)](https://www.uio.no/studier/emner/sv/iss/SGO2040/)](https://www.uio.no/studier/emner/sv/iss/SGO1003/index.html).

# Undervisning

*Prosjekt bærekraftig Oslo* tar i bruk prosjektarbeid som arbeids- og undervisningsform. Prosjektarbeid innebærer aktiv deltakelse, diskusjon og samarbeid. Undervisning vil foregå i form av arbeidsstuer og seminarer/prosjektstudio i løpet av semesteret.

Arbeidsstuene 1 & 2, ved semesterstart, gir en innføring i sosial og miljømessig bærekraft, byutvikling og prosjektarbeid. Arbeidsstue 3, ved semesterslutt, omfatter mini-presentasjoner av alle prosjekter.

I seminarene arbeider studenter i grupper (på 4-5 studenter) med ulike deler av prosjektarbeid: gruppedannelse, idé- og prosjektutvikling, tilbakemelding, videreutvikling, «testing», ferdigstillelse av prosjektene og forberedelse av presentasjon. Gruppene vil være selvgenererte med utgangspunkt i felles interesser omkring et bestemt tema eller en spesifikk problemstilling. Under seminarene får studenter oppfølging og veiledning i arbeidet med sine respektive prosjekter.

I løpet av semesteret skal studentene:

* Forberede, utforme, planlegge, gjennomføre og teste prosjektidéen.
* Skrive en prosjektrapport.
* Utforme en prosjektplakat.
* Forberede og gjennomføre en mini-presentasjon av prosjektet.

## Obligatoriske aktivitet

Det er obligatorisk oppmøte ved alle arbeidsstuer og minimum 9 av 11 seminarer.

## Fravær fra obligatorisk aktivitet

Ved sykdom eller andre tungtveiende grunner kan du i noen tilfeller få godkjent gyldig fravær eller utsettelse av obligatorisk aktivitet.

* [Meld fra om fravær fra eller behov for utsettelse av obligatorisk aktivitet](https://www.uio.no/studier/eksamen/obligatoriske-aktiviteter/sv-fraver-fra-obligatorisk-aktivitet.html)

## Adgang til undervisning

Dersom du har gjennomført og fått godkjent obligatorisk undervisning, har du ikke krav på ny undervisning. Dersom du har fått undervisningsopptak til emnet, men ikke har gjennomført eller fått godkjent obligatorisk undervisning, har du rett til ny undervisning når det er ledig kapasitet.

# Eksamen

Eksamensform er mappevurdering i grupper. Gruppemappen består av tre deler: prosjektrapport, prosjektplakat og mini-prosjektpresentasjon. Gruppemappen vurderes som bestått/ikke bestått. Alle deltakere i gruppen får samme karakter. De tre delene av gruppemappen vektlegges like mye for en samlet vurdering og karaktersetting.

* Prosjektrapport skal være på 3500 ord +/- 10%. Referanseliste kommer i tillegg.
* Det er ingen formelle krav til prosjektplakatens innhold.
* Mini-presentasjon skal ha en varighet på 5 minutter.

[Referanseguide for samfunnsgeografi](https://www.uio.no/studier/emner/sv/iss/SGO3090/mal-for-referanseteknikk-pa-samfunnsgeografi.pdf)

## Hjelpemidler til eksamen

* Alle hjelpemidler er tillatt, men det er ikke tillatt å generere hele eller deler av eksamensbesvarelsen ved hjelp av KI-verktøy som Chat GPT eller liknende.

## Eksamensspråk

Eksamensinformasjon gis på norsk. Du kan besvare eksamenen på norsk, svensk, dansk eller engelsk.

## Karakterskala

Emnet bruker karakterskala bestått/ikke bestått. Les mer om [karakterskalaen](https://www.uio.no/studier/eksamen/karakterer).

## Adgang til ny eller utsatt eksamen

Vi tilbyr [utsatt eksamen](https://www.uio.no/studier/eksamen/sykdom-utsatt/) samme semester hvis du blir syk eller har annet gyldig forfall på ordinær eksamen.

Se også informasjon om å [ta eksamen på nytt](https://www.uio.no/studier/eksamen/ny-eksamen/).

## Mer om eksamen ved UiO

* [Kildebruk og referanser](http://www.uio.no/studier/eksamen/kildebruk/)
* [Tilrettelegging på eksamen](https://www.uio.no/studier/eksamen/tilrettelegging/)
* [Trekk fra eksamen](https://www.uio.no/studier/eksamen/trekk/)
* [Syk på eksamen / utsatt eksamen](https://www.uio.no/studier/eksamen/sykdom-utsatt/)
* [Begrunnelse og klage](https://www.uio.no/studier/eksamen/begrunnelse-klage/)
* [Ta eksamen på nytt](https://www.uio.no/studier/eksamen/ny-eksamen/)
* [Fusk/forsøk på fusk](https://www.uio.no/studier/eksamen/fusk/)

Andre veiledninger og ressurser finner du på [fellessiden om eksamen ved UiO](https://www.uio.no/studier/eksamen/).